पटना : नोटबंदी के बुधवार को एक साल पूरे होने पर राजद सुप्रीमो लालू प्रसाद ने केंद्र सरकार और नोटबंदी पर जमकर हमला बोला। लालू प्रसाद बुधवार को हाजीपुर में जनसभा को संबोधित करनेवाले हैं। हाजीपुर जाने से पहले लालू प्रसाद ने एक निजी चैनल से बातचीत में कहा कि केंद्र सरकार अब जानेवाली है। इसलिए हमलोग विजय दिवस मना रहे हैं। सभी पार्टियां एकजुट हो रही हैं। केंद्र सरकार को धराशायी कर हम देश को फिर से पटरी पर लायेंगे। आज हम केंद्र सरकार के खिलाफ जंग का ऐलान करेंगे।